αρχοντος αρχωνος του καλλια μηνος βουκατιου επι τοισδε απεδοτο αιακιδας φιλαιτωλου δελφος τωι απολλωνι τωι πυθιωι σωμα γυναικειον αι ονομα σωτηρις το γενος θραισσαν τιμας αργυριου μναν τεσσαρων και ταν τιμαν εχει πασαν καθως επιστευσε τωι θεωι ταν ωναν σωτηρις εφ ωιτε ελευθεραν ειμεν και ανεφαπτον απο παντων τομ παντα βιον ποιεουσαν ο κα θεληι και αποτρεχειν οις κα θεληι. βεβαιωτηρ κατα τον νομον τας πολιος αριστιων αγωνος. ει δε τις κα απτηται σωτηριδος επι καταδουλισμωι βεβαιον παρεχετω τωι θεω[ι] ο τε αποδομενος αιακιδας και ο βεβαιωτηρ αριστιων. ει δε κα μη παρεχωντι πρακτιμο[ι] εοντ[ων κ]ατα τον νομον. ομοιως δε κ[αι] οι παρατυνχανοντες κυριοι εοντων συλεοντες σωτηριν ως ελευθεραν ουσαν αζαμιοι εοντες και ανυποδικοι πασας δικας και ζαμιας. μαρτυρες τοι ιερεις του απολλωνος αμυντας ταραντινος και οι αρχοντες αθαμβος αγαθωνος αθαμβος αθανιωνος ιδιωται μενης ανδρονικος φιλαγρος αριστιων δαμενης.
Phokis — Delphi — 170-157/156 BC
 170-157/156 BC